Ismoil Joʻrabekov. Ismoil Hakimovich Joʻrabekov – Sovet iqtisodiy, davlat va siyosiy arbobi. 1995-yilda "Mehnat shuhrati" ordeni bilan mukofotlangan. Hozirda davlat maslahatchisi. Farzandlari: Alisher, Furqat, Akmal. Nevaralari: Oybek, Umid, Ulugʻbek, Shodiyor, Sarkorbek, Joʻrabek, Amirbek, Nozimaxon. Biografiyasi. 1931-yilda Samarqand viloyatida tugʻilgan. KPSS aʼzosi. 1956-yildan iqtisodiy, ijtimoiy va siyosiy ishlarda faol ishtirok etib kelgan. 1956-2010-yillarda Pastdargʻom tuman irrigatsiya tizimlari boshqarmasi katta muhandisi, boshligʻi, boshliq oʻrinbosari, qurilish-montaj boshqarmasi boshligʻi, ,Samarqandvodstroy" tresti boshqaruvchisi, respublika melioratsiya va suv xoʻjaligi vazirining birinchi oʻrinbosari, Oʻzbekiston SSR respublika melioratsiya va suv xoʻjaligi vaziri, Oʻzbekiston SSR Vazirlar Soveti Raisining oʻrinbosari, Vazirlar Kengashi Raisining birinchi oʻrinbosari, Oʻzbekiston SSR Davlat agrar-sanoati raisi, Oʻzbekiston fuqaro mudofaasi vaziri, Oʻzbekiston Respublikasi Prezidentining ijtimoiy-iqtisodiy masalalar boʻyicha Davlat maslahatchisi, Oʻzbekiston Respublikasi Bosh vazirining birinchi oʻrinbosari, qishloq va suv xoʻjaligi vaziri. 9—11-chaqiriqlar Oʻzbekiston SSR Oliy Soveti deputati etib saylangan. KPSS XXVII s’ezdi delegati. Oʻzbekistonda istiqomat qiladi.